《和陶渊明饮酒诗》
宋代·滕岑

昔人揣才力，宁隐不愿仕。
仕者要及物，隐者止为己。
禄丰责已要，外劳中愧耻。
何如未仕时，优游安井里。
吾观隐者传，沉湎亦见纪。
而於公卿辈，小累讥不止。
布衣有真乐，势位何足恃。

作者简介：滕岑（一一三七～一二二四），字元秀，严州建德（今浙江建德东北）人。高宗绍兴二十九年（一一五九）领乡荐，屡试进士不第。光宗绍熙元年（一一九○）特奏名，调徽州歙县尉。终母忧，再调温州平阳县丞，秩满监南岳庙。宁宗嘉定十七年卒，年八十八。有诗集，已佚。事见《桐江集》卷一《滕元秀诗集序》。　滕岑诗，据《瀛奎律髓》、《永乐大典》等书所录，编为一卷。